CELEX: 32013R1228
Language: sl
Date: 2013-11-28 00:00:00
Title: Izvedbena uredba Komisije (EU) št. 1228/2013 z dne 28. novembra 2013 o uvrstitvi določenega blaga v kombinirano nomenklaturo

3.12.2013   
            
            
               SL
            
            
               Uradni list Evropske unije
            
            
               L 322/6
            
         IZVEDBENA UREDBA KOMISIJE (EU) št. 1228/2013
   z dne 28. novembra 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa ji dodaja dodatne pododdelke in se predpiše s posebnimi določbami Unije, da bi se lahko uporabljali tarifni in drugi ukrepi v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznako KN, ki je v stolpcu 2, zaradi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še določeno obdobje sklicuje na zavezujoče tarifne informacije v zvezi z blagom, zajetim s to uredbo, ki niso v skladu s to uredbo. To obdobje bi moralo trajati tri mesece.
            
         
               (5)
            
            
               Odbor za carinski zakonik ni dal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je mogoče še tri mesece sklicevati na zavezujoče tarifne informacije, ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 28. novembra 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti, UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek je pravokotna škatla iz trdega kartona, z zunanjo površino iz plastične folije, ki ne presega polovice celotne debeline.
                  Škatla je oblikovana kot predalnik z enim samim predalom, ki se izvleče iz notranjosti škatle in je zasnovan tako, da se ob odprtju škatle pokaže steklenica.
                  Predal je namenjen hrambi steklenice vina posebnih mer. Na notranji strani predala je na eno steno pritrjena okrogla izboklina, na nasprotno steno pa obroču podobna struktura. Obroču podobna struktura je zasnovana tako, da objema vrh steklenice, okrogla izboklina pa se prilega votlemu dnu steklenice.
                  Poleg tega je na notranji strani predala na stranski steni pritrjen zavihek iz kartona za shranjevanje prospekta. (1)
                  
               
               
                  4202 92 19
               
               
                  Uvrstitev opredeljujeta splošni pravili 1 in 6 za razlago kombinirane nomenklature, opomba 2(h) k poglavju 48 ter besedilo oznak KN 4202, 4202 92 in 4202 92 19.
                  Uvrstitev kot škatla iz kartona pod tarifno številko 4819 je izključena, saj izdelek ni samo preprosta škatla iz kartona pod to tarifno številko, ampak je zaradi svoje zasnove, trdnosti, plastične folije in notranje strukture, ki omogoča hrambo steklenice posebnih mer, prepoznavna kot škatla za steklenico iz kartona in plastične folije, ki je zajeta v drugem delu besedila tarifne številke 4202.
                  Izdelek se zato uvrsti pod oznako KN 4202 92 19 kot škatla za steklenico.
               
            
         
      
         (1)  Fotografija je zgolj informativne narave.